smcproject/ml-wiki-sentences huggingface dataset:
ഇബ്നു അൽ ഫുറാത്തിന്റെ ജീവിതത്തിന്റെ ആദ്യത്തേതും പൂർണ്ണവുമായ വിവരണം നൽകുന്നത് ഇബ്നു ഹജർ അൽ അസ്‌ഖലാനിയാണ് .
807/1334 ൽ കെയ്‌റോയിൽ പ്രശസ്തമായ ഒരു കുടുംബത്തിലാണ് ഇബ്നു അൽ ഫുറാത്ത് ജനിച്ചതെന്ന് അദ്ദേഹം രേഖപ്പെടുത്തുന്നു.
ഹദീഥ് പഠനത്തിനായി ജമാലുദ്ദീൻ അൽ മിസ്സി , അൽ ദഹബി എന്നിവരെ ആശ്രയിച്ച അദ്ദേഹം വിഷയത്തിൽ വ്യുൽപ്പത്തി നേടി.
കൂടുതൽ വായനയ്ക്ക് സ്രോതസ്സ്
{{ cite encyclopedia }} : Invalid | ref=harv ( help )
ഇബ്‍നു ഇബ്രാഹിം സൗദ് ഇംഗ്ലീഷ് വിലാസം https://ml.wikipedia.org/wiki/Dr.
Ibrahim_Ibnu_Saud
കേരളീയനായ രസതന്ത്രജ്ഞനും ഗവേഷകനും അധ്യാപകനുമായിരുന്നു ഡോ. ഇബ്‍നു ഇബ്രാഹിം സൗദ് (മരണം :3 ആഗസ്റ്റ് 2023).
മഹാത്മാഗാന്ധി സർവകലാശാലയിൽ അധ്യാപകനായിരുന്നു.
ഇബ്‌നുവിന്റെ നേതൃത്വത്തിലാണ്  2009ൽ എംജി സർവകലാശാലയിൽ ഇൻസ്റ്റിറ്റ്യൂട്ട്‌ ഓഫ്‌ ഇന്റഗ്രേഡ്‌ പ്രോഗ്രാംസ്‌ ആൻഡ്‌ റിസർച്ച്‌ ഇൻ ബേസിക്‌ സയൻസ്‌ (ഐഐആർബിഎസ്‌) ആരംഭിച്ചത് .
പേറ്റന്റുകൾ
കേരളത്തിലെ ഗവേഷണ ലാബിൽ നടത്തിയ പ്രവർത്തനങ്ങൾക്ക് ഏഴ്‌ യുഎസ് പേറ്റന്റും എട്ട്‌ ഇന്ത്യൻ പേറ്റന്റും ഇബ്‌നു സൗദിന്റെ പേരിലുണ്ട്‌.
ന്യൂയോർക്ക് യൂണിവേഴ്‌സിറ്റിയിൽ നടന്ന ഇന്റർനാഷണൽ കെമിസ്ട്രി കോൺഗ്രസിൽ ഇബ്‌നുവും അഞ്ച്‌ ഗവേഷകരും ചേർന്ന് രചിച്ച പ്രബന്ധം 276 എൻട്രികളിൽ ഏറ്റവും മികച്ചതായി തെരഞ്ഞെടുക്കപ്പെട്ടു.
നാട്ടുമണമുള്ള ഗവേഷണം
കുടംപുളിയിൽ (ഗാർസീനിയ കംബോജിയ) കണ്ടെത്തിയ ഹൈഡ്രോക്സി സിട്രിക് ആസിഡ് വേർതിരിച്ച് അതിൽനിന്ന് മറ്റു രാസവസ്തുക്കൾ നിർമിക്കാനുള്ള സാധ്യത അന്വേഷിച്ചാണ് ഇബ്‌നു ഗവേഷണം ആരംഭിച്ചത്.
ഇബ്‌നുവും വിദ്യാർഥികളും ആസിഡുകൾ വേർതിരിച്ച് രാസവസ്തുക്കൾ ഉണ്ടാക്കി ‘ മത്തിപ്പുളി ', ‘കുടംപുളി', ‘പണച്ചം' തുടങ്ങിയ വ്യത്യസ്ത പുളിച്ച പഴങ്ങളിലേക്കുള്ള ഗവേഷണം വിപുലീകരിച്ചു.
യുഎസ് പേറ്റന്റും ഇന്ത്യൻ പേറ്റന്റും ഇബ്‌നുവിനും സംഘത്തിനും ലഭിച്ചത് ഇതിനായിരുന്നു.
റൂറൽ റിസർച്ച് ഇൻസ്റ്റിറ്റ്യൂട്ട് ഫോർ കൺസർവേഷൻ ഓഫ് സയൻസ്, ടെക്നോളജി ആന്റ് ആർട്സ് (റിക്സ്റ്റ)
മരണാനന്തരം പത്തനാപുരത്തെ അദ്ദേഹത്തിന്റെ വസതിയായ തമീം ഹൗസിൽ റിക്സ്റ്റ പ്രവർത്തിച്ചു വരുന്നു.
സയീദിന്റെ മകനും ആർക്കിടെക്ടുമായ
ഇബിൻ സത്യജിത്താണ് സ്ഥാപനത്തിന് നേതൃത്വം നൽകുന്നത്.
വിദ്യാർഥികൾക്ക്‌ താമസിച്ചു പഠിക്കാനും പ്രമുഖർക്ക്‌ പ്രഭാഷണങ്ങൾ നടത്താനും ഇവിടെ  സൌജന്യ സൌകര്യമുണ്ട്.
അവലംബം ↑ {{ cite web }} : Check date values in: | archive-date= ( help ) ↑ ↑ https://patents.justia.com/inventor/ibrahim-ibnu-saud
ഇമ ചന്ത ഇമ കെയ്താൽ
ഏഷ്യയിലെ ഏറ്റവും വലിയ സ്ത്രീകൾ മാത്രം നടത്തുന്ന ചന്തയാണ് മണിപ്പൂരിലുള്ള ഇമ കെയ്താൽ .
(Ima Keithal - അമ്മയുടെ ചന്ത) 500 വർഷത്തിലധികം ഇതിനു പഴക്കമുണ്ട്.4000ലധികം സ്ത്രീകൾ ഇവിടെ സാധനങ്ങളുടെ വില്പനയ്ക്കെത്താറുണ്ട്. 'ലാലുപ് കബ' എന്നറിയപ്പെടുന്ന വ്യവസ്ഥപ്രകാരം പുരുഷന്മാർ ദൂരെയുള്ള കൃഷിയിടങ്ങളിലേക്ക് പണിക്കു പോയതിനെ തുടർന്ന് ഇവിടെയുള്ള കൃഷിയിടങ്ങളും കുടുംബവും നോക്കി നടത്തിയിരുന്ന സ്ത്രീകൾ ചേർന്ന് രൂപവത്കരിച്ചതാണ് ഇത്.
ബ്രിട്ടീഷ് ഭരണസമയത്ത് ഇവിടെയുള്ള സ്ത്രീകളുടെ മേൽ കർശനവ്യവസ്ഥകൾ കൈക്കൊണ്ടതും പുറത്തുനിന്നുള്ള പുരുഷന്മാർ ഇവിടെ കച്ചവടം നടത്തുന്നതിനു സഹായമായി നിന്നതും നുപി ലാൻ (Nupi Lan - സ്ത്രീകളുടെ യുദ്ധം) എന്നറിയപ്പെടുന്ന കലാപത്തിനു കാരണമായിരുന്നു.
ഇമാം ഇംഗ്ലീഷ് വിലാസം https://ml.wikipedia.org/wiki/Imam
മുസ്ലിം പള്ളീകളിൽ നമസ്കാരത്തിനു നേതൃത്വം കൊടുക്കുന്ന ആളിനെ ഇമാം എന്നു വിളിക്കുന്നു.
ഭരണാധികാരിയെയും നായകനെയും ഇമാം എന്ന് വിളിക്കാറുണ്ട്.
സാധാരണയായി പള്ളികളിൽ സ്ഥിരമായി ഇമാമത്തിനു ഒരാളുണ്ടാവാറുണ്ട്.
ആരും ഇല്ലാതിരിക്കുന്ന അവസ്ഥയിൽ ഫർദു നമസ്കാരത്തിനു ബാങ്ക് വിളിക്കാൻ സമയമായിട്ടുണ്ടെങ്കിൽ ഖുർ-ആനിൽ പാണ്ഢിത്യം കൂടുതലുള്ള ഒരാളെ ഇമാമായി നിർത്തി നമസ്കരിക്കാവുന്നതാണു.
ഇബ്‌നുൽ ഖയ്യിം അൽ ജൗസിയ്യ
മധ്യകാലഘട്ടത്തിലെ ഒരു സുപ്രസിദ്ധ ഇസ്‌ലാമിക പണ്ഡിതനും എഴുത്തുകാരനും ചിന്തകനുമായിരുന്നു ശംസുദ്ദീൻ അബൂ അബ്ദുല്ലാഹ് മുഹമ്മദ് ഇബ്‌നു അബൂബക്ർ ഇബ്‌നു അയ്യൂബ് അൽ സുരി ( അറബി : محمد بن أبي بكر بن أيوب بن سعد بن حريز بن مكي زين الدين الزُّرعي ‬ ) എന്ന ഇബ്‌നുൽ ഖയ്യിം അൽ ജൗസിയ്യ (29 ജനുവരി 1292- സെപ്റ്റംബർ 1350 എ.ഡി. / 691-751 AH)
സുന്നി മുസ്‌ലിംകളിലെ ഹൻബലി ചിന്താധാരയിലെ ഒരു പ്രധാനിയായിരുന്നു ഇബ്‌നുൽ ഖയ്യിം.
ഇബ്‌നു തൈമിയ്യയുടെ ശിഷ്യനായിരുന്ന ഇബ്‌നുൽ ഖയ്യിം 1326-ൽ തന്റെ ഗുരുവിന്റെ കൂടെ ജയിൽ വാസമനുഷ്ഠിക്കുകയുണ്ടായി.
ജൗസിയ്യയിലെ ഒരു വിദ്യാലയത്തിലെ പ്രധാനാധ്യാപകനായിരുന്ന ഇബ്‌നുൽ ഖയ്യിമിന്റെ പിതാവ്, ഒപ്പം തന്നെ ദമാസ്കസിലെ കോടതിയിൽ ന്യായാധിപനുമായി പ്രവർത്തിച്ചുവരികയായിരുന്നു .
മകനായ ഇബ്‌നുൽ ഖയ്യിം വലിയ ഇസ്‌ലാമിക പണ്ഡിതനായി വളർന്നുവന്നു.
തൽഫലമായി, അദ്ദേഹത്തിൽ ശിഷ്യന്മാരായും സ്വാധീനത്തിലും നിരവധി പണ്ഡിതന്മാർ അക്കാലത്തുണ്ടായി.
സലഫി ചിന്താധാരയിലെ പലരും ഇബ്‌നുൽ ഖയ്യിമിനെ ആശ്രയിക്കുന്നതിനാൽ പല സൂഫീപണ്ഡിതരും ഇബ്‌നുൽ ഖയ്യിമിനെ വിമർശനാത്മകമായി വിലയിരുത്താറുണ്ട്.
വ്യക്തിപൂജ, ഖബറാരാധന തുടങ്ങിയ അനിസ്‌ലാമികാചാരങ്ങളെ ശക്തമായിത്തന്നെ ഇബ്‌നുൽ ഖയ്യിം എതിർത്തുവന്നതാണ് ഇതിന് കാരണം.
ഇബ്‌റാഹീം ബിൻ അദ്ഹം ഇംഗ്ലീഷ് വിലാസം https://ml.wikipedia.org/wiki/Ibrahim_ibn_Adham
ലോകപ്രശസ്തമായ സൂഫികളിലൊരാളാണ് ഇബ്‌റാഹീം ബിൻ അദ്ഹം .
( إبراهيم بن أدهم ) (Ibrahim ibn Adham) ; c. 718 – c. 782 / AH c. 100 – c. 165 ) ഇബ്‌റാഹീം ബിൻ അദ്ഹം ബിൻ മൻസൂർ ബിൻ യസീദ് ബിൻ ജാബിർ അൽ അജ്‌ലി അൽ ഖുറാസാനി എന്നാണ് പൂർണനാമം.
സൂഫികളുടെ ചരിത്രത്തിൽ അദ്ദേഹത്തിൻറെ ജീവിത കഥകൾ ഏറെ വാഴ്ത്തപ്പെട്ടുപോരുന്നു.
ശ്രീബുദ്ധനെപോലെ കൊട്ടാര ജീവിതം വെടിഞ്ഞ് സൂഫി മാർഗ്ഗം സ്വീകരിച്ചതും തുടർന്നുള്ള ജീവിതമാണ് അവയിൽ പ്രശസ്തമായിട്ടുള്ളത്.
തപസ്സിൻറെയും ധ്യാനത്തിൻറെയും പ്രാധാന്യമുയർത്തിപ്പിടിച്ച സൂഫിയായിരുന്നു ഇബ്‌റാഹീം ബിൻ അദ്ഹം എന്ന് അബു നുഐം വിശദീകരിച്ചിട്ടുണ്ട്.
മസ്നവി എന്ന കൃതിയിൽ ജലാലുദ്ദീൻ റൂമി ഇബ്‌റാഹീം ബിൻ അദ്ഹത്തിൻറെ അപദാനങ്ങൾ വാഴ്ത്തിയിട്ടുണ്ട്.
=കുട്ടിക്കാലം
മാതാപിതാക്കൾ ഹജ്ജിനു മക്കയിലേക്ക്  വന്ന സമയത്ത് മക്കയിൽ വെച്ചായിരുന്നു അദ്ദേഹത്തെ പ്രസവിച്ചത്.
ഖുറാസാനിലെ ബൽഖിൽ രാജകുടുംബത്തിൽ വളർന്നു.
പിതാവ് ഖുറാസാനിലെ രാജാക്കന്മാരിൽ പ്രമുഖനായിരുന്നു.
കൊട്ടാര സേവകരും ഉദ്യാനങ്ങളുമെല്ലാമടങ്ങുന്ന രാജകീയ പ്രൗഢിയിലാണ് ജീവിച്ചു ബാലനായ അദ്ഹം.
അവന്റെ ഓരോ യാത്രയിലും അശ്വാരൂഢരടങ്ങുന്ന ഇരുപത് പേർ അകമ്പടിസേവിച്ചിരുന്നു.
സ്വഭാവവൈശിഷ്ട്യം, അനുകമ്പ, കാരുണ്യം എന്നിവ കാരണത്താൽ എല്ലാവരും അദ്ദേഹത്തെ ഇഷ്ടപ്പെട്ടിരുന്നു.
കൂഫയിൽ നിന്നുള്ളവരാണ് ഇബ്‌റാഹീം ബിൻ അദ്ഹത്തിൻറെ കുടുംബം.
ബൽഖിലാണ് അദ്ദേഹം ജനിച്ചത്( ആധുനിക അഫ്ഗാനിസ്ഥാൻ ).
ചില എഴുത്തുകാരുടെ അഭിപ്രായത്തിൽ ജാഫർ അൽ സ്വാദിഖ് (റ.അ) ൻറെ സഹോദരനായ അബ്ദുള്ളയുടെ പിൻഗാമിയാണ് അദ്ഹം എന്നാണ്.
മധ്യകാലത്തെ എഴുത്തുകാരായിരുന്ന ഇബിൻ അസാക്കിർ , ബുഖാരി എന്നിവർ അദ്ഹത്തിൻറെ ജീവിതത്തെ സംബന്ധിച്ച് രേഖപ്പെടുത്തിയിട്ടുണ്ട്.
എഡി(സി.ഇ) 730 ൽ ബൽഖിലെ ഒരു അറബ് സമുദായത്തിലെ രാജാവിൻറെ മകനായിട്ടായിരുന്നു ഇബ്രാഹമിൻറെ ജനനം.
ആത്മീയ ജീവിതത്തിനായി ഇദ്ദേഹം പിന്നീട് കൊട്ടാരം ഉപേക്ഷിച്ചിറങ്ങുകയും പിന്നീട് സിറിയയിൽ ജീവിക്കുകയും ചെയ്തു.
750 സി.ഇ കാലത്ത് രാജകീയ ജീവിതം ഉപേക്ഷിച്ചിറങ്ങിയ അദ്ഹം പിന്നീടുള്ള കാലം ഗാസയുടെ ദക്ഷിണഭാഗങ്ങളിലൂടെ ധാരാളം യാത്രകൾ നടത്തി.
ഒരു മൃത-നാടോടി ജീവിതമാണ് അദ്ദേഹം നയിച്ചത്.
അതെസമയം യാചനയെ വെറുക്കുകയും വിശ്രമമില്ലാതെ പണിയെടുത്തുമാണ് ജീവിക്കാനുള്ള വക കണ്ടെത്തിയത്.
ചില സമയങ്ങളിൽ തോട്ടത്തിൻറെ കാവൽ‍ക്കാരനായി നിന്നു, ധാന്യം പൊടിക്കൽ പോലുള്ള ജോലികളും അദ്ദേഹം ചെയ്തിരുന്നു.
ഇതിനുപുറമെ ബൈസാൻറിയൻ സാമ്രാജ്യവുമായി അതിർത്തിയിൽ പട്ടാളക്കാരനായി പടപൊരുതുകയും ചെയ്തിരുന്നു.
നാവികനായുള്ള മുന്നേറ്റത്തിലാണ് അദ്ദേഹം വഫാത്തായതെന്ന് കരുതുന്നു.
അധ്യാത്മിക ജീവിതം നയിച്ചതുകൊണ്ടാകാം ഇബ്രാഹിമിബ്നു അദ്ഹത്തിൻറെ മഖ്ബറ എവിടെയാണെന്ന കാര്യത്തിൽ വിവിധങ്ങളായ അഭിപ്രായങ്ങളാണുള്ളത്.
ഇബിൻ അസാക്കിറിൻറെ അഭിപ്രായത്തിൽ ബൈസാൻറിയൻ ദ്വീപിലാണ് അദ്ദേഹത്തെ കബറടക്കിയത്.
അതെസമയം ബാഗദാദിലെ ടിറെയിലാണ് എന്നൊരു വാദമുണ്ട്.
സിറിയൻ തീരപ്രദേശമായ ജബ്‌ലയിലാണെന്ന വാദവുമുണ്ട്.
സൂഫിമാർഗ്ഗത്തിലേക്ക്
മതപരമായ ആത്മീയ തലത്തിലേക്ക് എങ്ങനെ എത്തിച്ചേർന്നു എന്നത് സംബന്ധിച്ച് വിവിധ വ്യാഖ്യാനങ്ങളും സംഭവങ്ങളുമുണ്ട്.
അതിലെ ഒരു സംഭവം ഇങ്ങനെയാണ്.
ആഡംബരത്തിലായിരുന്നു ജീവിച്ചിരുന്നത്.
വേട്ടക്കിറങ്ങുക എന്നത് വിനോദമായിരുന്നു.
വേട്ടനായക്കൊപ്പം കുതിരപ്പുറത്ത് പോകുമ്പോൾ  മുയലിനെ കണ്ടമാത്രയിൽ തൻറെ കുതിര ചലിച്ചു.
അപ്പോൾ പിറകിൽ നിന്നും ഒരു വിളിയാളം കേട്ടു.
ഇതിനാണോ നിന്നെ ഞാൻ പടച്ചത്?
ഇതിനുവേണ്ടിയാണോ നിന്നോട് കൽപിച്ചത്?
ഇടത്തോട്ടും വലത്തോട്ടും തിരിഞ്ഞുനോക്കിയെങ്കിലും ഞാൻ ആരെയും കണ്ടില്ല.
പിശാചിനെ ശപിച്ചുകൊണ്ട് കുതിരയെ വീണ്ടും ഞാൻ നടത്തി.
നേരത്തെ കേട്ടതിനേക്കാൾ ഉച്ചത്തിലൊരു വിളിയാളം വീണ്ടും ശ്രദ്ധയിൽപെട്ടു.
ഇതിനുവേണ്ടിയാണോ നിന്നെ പടച്ചത്?
ഇതാണോ നിന്നോട് കൽപിക്കപ്പെട്ടത്?
ഇരു വശത്തോട്ടും തിരിഞ്ഞുനോക്കിയെങ്കിലും ഫലമുണ്ടായില്ല.
അല്ലാഹു ഇബ്‌ലീസിനെ ശപിക്കട്ടെ!
കുതിരയെ വീണ്ടും ചലിപ്പിച്ചു.
അപ്പോൾ ജീനിയുടെ അരികിൽ നിന്നും ഒരു ചോദ്യം കേട്ടു. 'ഇബ്രാഹീം, ഇതിനുവേണ്ടിയാണോ നിന്നെ സൃഷ്ടിച്ചത്, ഇതാണോ നിന്നോട് കൽപിക്കപ്പെട്ടത്?'
ഈ ചോദ്യമാണ് തന്നെ മതപരമായ ആത്മീയ തലത്തിലേക്ക് നയിച്ചതെന്നാണ് ഒരു വാദം.
പ്രസിദ്ധവചനങ്ങൾ ഒരിക്കൽ ഇബ്റാഹിം ബ്നു അദ്ഹം ബസറയിലൂടെ നടക്കുകയായിരുന്നു.
ജനങ്ങൾ അദ്ദേഹത്തിന്റെ ചുറ്റും ഒരുമിച്ചു കൂടി ഇങ്ങനെ ചോദിച്ചു: "എന്താണ് ഞങ്ങളുടെ അവസ്ഥ? ഞങ്ങൾ പ്രാർഥിക്കുന്നു പക്ഷെ ഉത്തരം ലഭിക്കുന്നില്ല. അല്ലാഹുവാകട്ടെ ഇങ്ങനെ പറയുന്നു: നിങ്ങളുടെ നാഥൻ പറയുന്നു. നിങ്ങൾ എന്നോട് പ്രാർഥിക്കുക ഞാൻ നിങ്ങൾക്ക് ഉത്തരം നൽകും. (സൂറത്തു ഗാഫിർ, സൂക്തം:60)".
അപ്പോൾ അദ്ദേഹം അവരോട് പറഞ്ഞു:
"അല്ലയോ ബസറ നിവാസികളേ..., പത്ത് കാര്യങ്ങൾ കൊണ്ട് നിങ്ങളുടെ ഹൃദയങ്ങൾ മരിച്ചുപോയിരിക്കുന്നു. നിങ്ങൾ അല്ലാഹുവിനെ അറിയുന്നു, എന്നാ‍ൽ അവനുള്ള അവകാശം ന‍ൽകുന്നില്ല. നിങ്ങൾ ഖുർആൻ പാരായണം ചെയ്യുന്നു, എന്നാ‍ൽ അതനുസരിച്ച് പ്രവർത്തിക്കുന്നില്ല. നിങ്ങൾ ദൈവദൂതനോടുള്ള സ്നേഹം അവകാശപ്പെടുന്നു, എന്നാ‍ൽ അദ്ദേഹത്തിന്റെ ചര്യയെ ഉപേക്ഷിക്കുകയും ചെയ്യുന്നു. പിശാചിനോടുള്ള ശത്രുത നിങ്ങൾ വാദിക്കുന്നു, എന്നാ‍ൽ അവനെ അനുസരിക്കുകയും ചെയ്യുന്നു. സ്വ‍ർഗം ആവശ്യപ്പെടുന്നു, എന്നാ‍ൽ അതിന് വേണ്ടിയുള്ള പ്രവ‍ർത്തനം ചെയ്യുന്നില്ല. നിങ്ങൾ നരകത്തി‍ൽ നിന്ന് രക്ഷ കാംക്ഷിക്കുന്നു എന്നാൽ നിങ്ങളെത്തന്നെ അതിലേക്ക് എറിയുകയും ചെയ്യുന്നു. മരണം സത്യമാണ് എന്ന് നിങ്ങൾ പറയുന്നു, എന്നാ‍ൽ അതിന് വേണ്ടി തയ്യാറെടുക്കുന്നില്ല. ജനങ്ങളുടെ ന്യൂനത നിങ്ങൾ പരതുന്നു, എന്നാ‍ൽ സ്വന്തം ന്യൂനതകളെ നിങ്ങൾ കാണുന്നുമില്ല. മരിച്ചവരെ നിങ്ങൾ മറമാടുന്നു, എന്നാ‍ൽ മരണത്തെ പരിഗണിക്കുന്നില്ല. അല്ലാഹുവിന്റെ അനുഗ്രഹങ്ങളിൽനിന്ന് നിങ്ങൾ ഭുജിക്കുന്നു, എന്നാ‍ൽ അതിന് നിങ്ങൾ നന്ദികാണിക്കുന്നില്ല."
അദ്ദേഹം പറയാറുണ്ടായിരുന്നു: "നമുക്കെന്തുപറ്റി, നമ്മളെപ്പോലുള്ളവരോട് നമ്മുടെ ദാരിദ്ര്യത്തെക്കുറിച്ച് നാം ആവലാതിപ്പെടുന്നു. അത് നീക്കിത്തരാൻ നാം നമ്മുടെ നാഥനോട് ചോദിക്കുന്നുമില്ല."
ഒരു മനുഷ്യൻ ഇബ്രാഹം ഇബ്നു അദ്ഹമിനോട് പറഞ്ഞു: "എനിക്ക് രാത്രി എഴുന്നേറ്റ് ദൈവത്തോട് പ്രാ‍ർഥിക്കാൻ കഴിയുന്നില്ല. ഒരു മരുന്ന് പറഞ്ഞുതരണം."
അദ്ദേഹം പറഞ്ഞു: "പകലിൽ നീ ദൈവത്തോട് ധിക്കാരം കാണിക്കരുത്, എങ്കി‍ൽ രാത്രി അവൻ നിന്നെ അവന്റെ മുന്നിൽ എഴുന്നേൽപിച്ച് നി‍ർത്തും. അവന്റെ മുന്നിൽ എഴുന്നേറ്റ് നിൽക്കാൻ സാധിക്കുന്നത് ഏറ്റവും വലിയ ഒരു ആദരവാണ്. പാപിക്ക് ആ ആദരവ് ലഭിക്കുകയില്ല."
അദ്ദേഹം പറഞ്ഞു:  "നീ രാത്രി മുഴുവൻ ഉറങ്ങുന്നവനും പകൽ മുഴുവൻ ജോലിയിൽ അസ്വസ്ഥനും പാപകൃത്യങ്ങൾ പതിവാക്കുന്നവനുമാണെങ്കിൽ, നിന്റെ കാര്യങ്ങൾ നി‍ർവഹിച്ചുതരുന്നവൻ എങ്ങനെയാണ് തൃപ്തനാവുക."
അദ്ദേഹം പറഞ്ഞു: "എല്ലാ സൃഷ്ടികളോടും നിന്റെ മനസ്സിൽ സമഭാവനയുണ്ടാവുകയും, നിന്റെ തെറ്റുകളെ ഓ‍ർത്തുകൊണ്ട് മറ്റുള്ളവരുടെ ന്യൂനതകളി‍ൽ നീ മുഴുകാതിരിക്കുകയും, മഹോന്നതനായ നാഥനെ നിന്റെ വാക്കുകളിലൂടെ നീ സ്മരിക്കുകയും നിന്റെ പാപങ്ങളെക്കുറിച്ച് ചിന്തിച്ചുകൊണ്ട് അവനോട് പശ്ചാതപിക്കുകയും, നിന്റെ നാഥനിൽ നിന്നല്ലേതെ നീ ആഗ്രഹിക്കുകയും  ചെയ്യുന്നത് വരെ നിന്റെ മനസ്സി‍ൽ ദൈവഭക്തി അങ്കുരിക്കുകയില്ല."
ഇതുംകൂടി കാണുക സുൽത്താൻ ഇബ്‌റാഹീം ബിൻ അദ്ഹം പള്ളി അവലംബം ↑ Richard Nelson Frye, The Cambridge History of Iran: The Period from the Arab Invasion to the Saljuqs , CUP, 1975, p. 450.
↑ ↑ Muslim Saints and Mystics , Attar, trans.
A.J. Arberry intro.
on "Ebrahim ibn Adham"; Encyclopedia of Islam , "Ibrahim ibn Adham" ↑ Abu Nu'aym, vii, 388 ↑ ↑ https://ar.wikipedia.org/wiki/%D8%A5%D8%A8%D8%B1%D8%A7%D9%87%D9%8A%D9%85_%D8%A8%D9%86_%D8%A3%D8%AF%D9%87%D9%85
ഇബ്‌ലീസ്‌ ഇംഗ്ലീഷ് വിലാസം https://ml.wikipedia.org/wiki/Devil_(Islam) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇസ്‌ലാംമത വിശ്വാസപ്രകാരം തിന്മയുടെ പ്രതീകമാണു അഭിശപ്തനും അദൃശ്യനുമായ ഇബ്‌ലീസ്‌ (ശൈത്വാൻ)(Arabic: إبليس‎, plural: ابالسة abālisah), Shayṭān (Arabic: شيطان‎, plural: شياطين shayāṭīn) or Shaitan.
പ്രലോഭനങ്ങളിലൂടെയും പ്രകോപനങ്ങളിലൂടെയും ഇബ്‌ലീസ്‌ മനുഷ്യനെ തെറ്റുചെയ്യുവാൻ പ്രേരിപ്പിക്കുന്നു.
ഇബ്‌ലീസ്‌ എന്ന പദത്തിന്റെ ഭാഷാർഥം 'അങ്ങേയറ്റം നിരാശപ്പെട്ടവൻ' എന്നാണ്.
ദൈവ കൽപ്പന ധിക്കരിച്ച അസാസീൽ എന്ന് പേരുള്ള ജിന്ന് ആണു ഇബ്‌ലീസ്‌ ആയി മാറിയത്‌.
ആദിമമനുഷ്യനായ ആദമിനെ പ്രണമിക്കാനുള്ള ദൈവകൽപ്പന മലക്കുകളുടെ തലവനായിരുന്ന അസാസീൽ തള്ളീക്കളഞ്ഞു മണ്ണുകൊണ്ട്‌ സൃഷ്ടിക്കപ്പെട്ട ആദമിനേക്കാൾ താനാണു ശ്രേഷ്ഠനെന്നായിരുന്നു വാദം.
ഇതേത്തുടർന്ന് ഉന്നതപദവികൾ നഷ്ടമാകുകയും ഇബ്‌ലീസ്‌ എന്ന പേരു ലഭിക്കുകയും ചെയ്തു.
ആദമിനും സന്തതികൾക്കും കീഴ്പ്പെടുവാൻ വിസമ്മതിച്ച ഇബ്‌ലീസ്‌ മനുഷ്യകുലത്തെ വഴിതെറ്റിക്കാനും ദുർമാർഗ്ഗത്തിലേക്ക്‌ നയിക്കാനും അല്ലാഹുവോട്‌ അന്ത്യനാൾവരെ അവസരം ആവശ്യപ്പെട്ടു.
ഖുർആൻ അനുസരിച്ച് ദൈവത്തിൽ വിശ്വസിക്കാത്തവരുടെ സഹപ്രവർത്തകനാണ് സാത്താൻ : അവലംബം
അനുരാധപുരം ജില്ല ഇംഗ്ലീഷ് വിലാസം https://ml.wikipedia.org/wiki/Anuradhapura_District
ശ്രീലങ്കയിലെ വടക്ക്-മദ്ധ്യ പ്രവിശ്യയിലെ ഒരു ജില്ലയാണ് അനുരാധപുരം .
ഇതിന്റെ വിസ്തീർണ്ണം 7,719 ചതുരശ്ര കിലോമീറ്റർ ആണ്.
ശ്രീലങ്കയിലെ പ്രസിദ്ധമായ ധാരാളം ബുദ്ധമതതീർഥാടന കേന്ദ്രങ്ങൾ ഈ ജില്ലയിൽ സ്ഥിതി ചെയ്യുന്നു.
കൊളംബോയിൽനിന്ന് വടക്കോട്ടുള്ള പ്രധാന തീവണ്ടിപ്പാതയിലെ ഒരു മുഖ്യ കേന്ദ്രവും അനുരാധപുരം ജില്ലയിൽ സ്ഥിതി ചെയ്യുന്നു.
20-ആം നൂറ്റാണ്ടിന്റെ മധ്യകാലത്ത് ഭരണപരവും വ്യാവസായികവുമായ കേന്ദ്രസ്ഥാപനങ്ങൾ നഗരസമീപത്തുള്ള ഒരു പുതിയ സ്ഥലത്തേക്ക് മാറ്റി.
മതപരവും ചരിത്രപരവുമായ പ്രാധാന്യമുള്ള എടുപ്പുകൾ നിറഞ്ഞ പ്രദേശങ്ങൾ ഒരു തീർഥാടന കേന്ദ്രമായി സംരക്ഷിച്ചുവരുന്നു.
പ്രാചീനകാലത്ത് ഇവിടെ നിർമ്മിക്കപ്പെട്ടിട്ടുള്ള ജലാശയങ്ങൾ ( തിസ്സവാപി , നുവരവാപി ) അന്നു മുതൽ ഇന്നുവരെ കാർഷികജലസേചനാവശ്യങ്ങൾ നിറവേറ്റുന്നു.
അനുരാധപുരത്ത് നിന്ന് 12 കി.
കിഴക്കുള്ള മിഹിന്ദളത്തിലും പ്രധാനപ്പെട്ട ചില ചരിത്രാവശിഷ്ടങ്ങൾ കാണാം.
പുറംകണ്ണികൾ http://www.ds.gov.lk/dist_anuradhapura/english/ Archived 2011-03-10 at the Wayback Machine .
Anuradhapura District Secretariat Archived 2011-09-14 at the Wayback Machine .
Massive Development of Anuradhapura District under Sri Lanka’s Annual Deyata Kirula Exhibition
അനുരാധാപുര രാജ്യം Historical states in present-day Sri Lanka 543 BC – 377 BC Kingdom of Tambapanni Kingdom of Upatissa Nuwara 377 BC – 1017 Kingdom of Anuradhapura 1017 – 1070 Chola occupation of Anuradhapura 1056 – 1212 Kingdom of Polonnaruwa 1232 – 1505 1505 – 1594 Kingdom of Jaffna Kingdom of Dambadeniya Kingdom of Gampola Kingdom of Kotte Kingdom of Sitawaka Portuguese Ceylon 1594 – 1815 Kingdom of Kandy Chiefdom of Vanni Dutch Ceylon 1815 – 1948 British Ceylon 1948 – present Dominion of Ceylon Republic of Sri Lanka History of Sri Lanka Sinhala Kingdom ക സ തി
അനുരാധാപുര രാജ്യം (Sinhala: අනුරාධපුර රාජධානිය, Tamil:அனுராதபுர இராச்சியம்), ശ്രീലങ്കയിലെ ആ പേരിലുള്ള തലസ്ഥാനനഗരത്തിന്റെ പേരിൽ അറിയപ്പെടുന്നതും  പ്രാചീനവുമായ ആദ്യം സ്ഥാപിതമായ രാജ്യം.
377 ബി സി ഇയിൽ പാണ്ടുകഭയ ആണ് ഈ രാജ്യം സ്ഥാപിച്ചത്.
പല സ്വതന്ത്ര സ്ഥാനങ്ങളും ഈ രാജ്യത്തോടു ചേർന്നു.
രാജ്യം ഛിന്നഭിന്നമായ അന്ത്യനാളിൽ മാറി.
അനുരാധപുര കാലഘട്ടത്തിൽ ഈ രാജ്യത്തെ രാജാവ് അത്യുന്നത ഭരണകർത്താവായി നിലകൊണ്ടു.
ബുദ്ധമതമാണ് ഈ കാലഘട്ടത്തിൽ വലിയ സ്വാധീനം ചെലുത്തിയത്.
ഈ രാജ്യത്തിന്റെ സംസ്കാരത്തിലും നിയമങ്ങളിലും ഭരണരീതിയിലും വലിയ സ്വാധീനം ചെലുത്തി.
ദേവനാംപിയ ടിസ്സയുടെ കാലത്ത് സമൂഹവും സംസ്കാരവും വളരെയധികം വിപ്ലവാത്മകമായ മാറ്റത്തിനു വിധേയമായി.
ബുദ്ധന്റെ ദന്താവശിഷ്ടം എത്തിയതോടെ, ഈ സാംസ്കാരികമാറ്റം കൂടുതൽ ശക്തമായി.
അനുരാധാപുര ഭരണകാലത്ത്, ദക്ഷിണേന്ത്യയിൽനിന്നുള്ള തുടരെത്തുടരെ ആക്രമണഭീഷണി നിലനിന്നു.
ദുത്തഗമണി, വലഗംബ, ധത്തുസേന എന്നീ ഭരണകർത്താക്കളുടെ കാലത്ത്, ദക്ഷിണേന്ത്യൻ ആക്രമണം ഫലപ്രദമായി നേരിടാനും അതുവഴി തങ്ങളുടെ സ്വാധീനം നിലനിർത്താനും അവർക്കു കഴിഞ്ഞു.
ഗജബാഹു പോലുള്ള രാജാക്കന്മാരുടെ ഭരണകാലത്ത്, ഇത്തരം ആക്രമണങ്ങൾ ഫലപ്രദമായി നേരിട്ടു.
പാണ്ഡ്യൻ രാജാവിനെ സഹായിക്കാൻ തന്റെ സേനയെ അയയ്ക്കാൻ വരെ സേന 11 രാജാവ് തയ്യാറായി.
അവലംബം ↑ This flag, depicting the moon, sun and a lion bearing a sword, is believed to have been used as the royal standard of Dutthagamani, and subsequent rulers.
അനുവാദമില്ലാതെ ഇംഗ്ലീഷ് വിലാസം https://ml.wikipedia.org/wiki/Anuvadamillathe
1981ൽ പി ചന്ദ്രകുമാർ സംവിധാനം ചെയ്ത ബാബുവും മജീന്ദ്രനും ചേർന്ന് നിർമ്മിക്കുന്ന ഒരു ഇന്ത്യൻ മലയാള സിനിമ ആണ് സംഭവം .
ചിത്രത്തിൽ മധു , ശ്രീവിദ്യ , അടൂർ ഭാസി , ജോസ് പ്രകാശ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
വി. ദക്ഷിണമൂർത്തിയുടെ സംഗീത സ്കോർ ഈ ചിത്രത്തിലുണ്ട്.
താരം വേഷം 1 സിന്ധു മേനോൻ 2 [[]] 3 [[]] 4 [[]] 5 [[]] 6 [[]] 7 [[]] 8 [[]] 9 [[]] 10 [[]] 11 [[]] 12 [[]] 13 [[]] 14 [[]] 15 [[]] 16 [[]] 17 [[]] 18 [[]] 19 [[]] 20 [[]] 21 [[]] പാട്ടരങ്ങ് വരികൾ: ഗിരീഷ് പുത്തഞ്ചേരി ഈണം: ബേണി ഇഗ്നേഷ്യസ്‌ നമ്പർ.
പാട്ട് പാട്ടുകാർ രാഗം 1 ചിന്നി ചിന്നി എം ജി ശ്രീകുമാർ , സുജാത മോഹൻ 2 മുകിൽ പൊയ്കയിൽ എം ജി ശ്രീകുമാർ , കെസ്റ്റർ , എലിസബത്ത് , കൊച്ചിൻ ഇബ്രാഹിം 3 മുത്തു തൂവൽ എം ജി ശ്രീകുമാർ , സംഗീത പ്രതീപ് , നിഖിൽ , ശിവാനന്ദ ഭട്ട് 4 പാതി മായും കെ ജെ യേശുദാസ് 2 പകൽമുല്ല വിധു പ്രതാപ് 4 പ്രിയതാരകേ എം ജി ശ്രീകുമാർ , സംഗീത പ്രതീപ് പരാമർശങ്ങൾ പുറംകണ്ണികൾ അനുവാദമില്ലാതെ ഇന്റർനെറ്റ് മൂവി ഡാറ്റാബേസിൽ Error:No page id specified യൂട്യൂബിൽ
അനുവർത്തനയന്ത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഏതെങ്കിലും ഒരു യന്ത്രവ്യൂഹത്തിന്റെയോ മറ്റേതെങ്കിലും പ്രക്രിയയുടെയോ പ്രവർത്തനത്തെ അതേപടി അനുകരിക്കുന്ന യന്ത്രങ്ങളെയോ ഉപകരണങ്ങളെയോ ആണ് അനുവർത്തകങ്ങൾ അഥവാ സിമുലേറ്ററുകൾ എന്നറിയപ്പെടുന്നത്.
വാഹനഡ്രൈവിംഗ് പരിശീലനത്തിന് ഉപയോഗിക്കുന്ന അനുവർത്തനയന്ത്രം എല്ലാവർക്കും സുപരിചിതമാണ്.
ഒരു വാഹനത്തിന്റെ പ‌്രവർത്തനത്തിന് സമാനമായ രീതിയിൽ ആ യന്ത്രം അനുവർത്തിക്കുകയും അങ്ങനെ പഠിതാവിന് യഥാർത്ഥവാഹനം ഉപയോഗിക്കാതെ തന്നെ ഡ്രൈവിംഗിന്റെ പ‌്രാഥമികപാഠങ്ങൾ പഠിക്കുവാൻ സാധിക്കുകയും ചെയ്യുന്നു.
വിവിധ യന്ത്രവ്യൂഹങ്ങളുടെ സുരക്ഷാസംവിധാനത്തെക്കുറിച്ച് പഠിക്കുന്നതിനും ഉപയോക്താക്കളെ പരിശീലിപ്പിക്കുന്നതിനും കൂടാതെ അവയുടെ പ്രവർത്തനത്തെ ഉത്തമീകരിക്കുന്നതുമായി ബന്ധപ്പെട്ട ശാസ്ത്രീയ പഠനങ്ങൾ നടത്തുന്നതിനും അനുവ൪ത്തനയന്ത‌്രങ്ങൾ ഉപയോഗിക്കുന്നു.
ഇന്ന് പഠനാവശ്യങ്ങൾക്കും കമ്പ്യൂട്ട൪ വിനോദങ്ങൾക്കും മറ്റുമായി നിരവധി അനുവ൪ത്തന മാതൃകകൾ ലഭ്യമാണ്.
ആകസ്മികമായി ഉണ്ടായേക്കാവുന്ന പ്രതിസന്ധികളെ ഒരു യന്ത്രത്തിന് എപ്രകാരം താങ്ങാൻ കഴിയും എന്നത് അപഗ്രഥിക്കുന്നതിന് അനുവർത്തനയന്ത്രങ്ങൾ മുഖാന്തിരം സാധിക്കും.
ഇങ്ങനെ അനുവർത്തനയന്ത്രങ്ങൾ ഉപയോഗിക്കുന്നതുവഴി യഥാ൪ത്ഥ യന്ത്രം ഉപയോഗിക്കുന്നതുമൂലമുളള അമിതചെലവും പ്രയത്നവും ഒഴിവാകുന്നു.
കൂടതെ നാളിതുവരെ ഉണ്ടാക്കപ്പെട്ടിട്ടില്ലാത്തതും എന്നാൽ രൂപകല്പനയിലിരിക്കുന്നതുമായ യന്ത്രങ്ങളെ വിശകലനം ചെയ്യുന്നതിനും അനുവ൪ത്തനയന്ത്രങ്ങൾ ഉപയോഗിക്കാറുണ്ട്.
ചിലയന്ത്രങ്ങളാകട്ടെ മനുഷ്യന് പ്രാപ്യമല്ലാത്തതോ, അപകടകരമായവയോ ആയിരിക്കാം.
ശാസ്ത്രജ്ഞർ അത്തരം യന്ത്രങ്ങളുടെ അനുകരണയന്ത്രങ്ങൾ ഉപയോഗിച്ചാണ് അവയെക്കുറിച്ച് പഠിക്കുന്നതും വികസിപ്പിക്കുന്നതും.
തരം തിരിക്കലും പദാവലിയും
വളരെക്കാലം മുൻപുതന്നെ വിവിധമേഖലകളിൽ അനുവർത്തനയന്ത്രങ്ങൾ സ്വതന്ത്രമായി ആവിഷ്കരിച്ചുവന്നിരുന്നു.
എന്നാൽ ഇരുപതാം നൂറ്റാണ്ടിൽ കമ്പ്യൂട്ടറുകളുടെ വ്യാപനത്തോടുകൂടി അനുവർത്തനത്തെ കൂടുതൽ ഏകീകൃതമായും വ്യവസ്ഥാപിതമായും ചിട്ടപ്പെടുത്തുകയുണ്ടായി.
വ്യൂഹസിദ്ധാന്തത്തിന്റെയും കമ്പ്യൂട്ടർശൃംഖലാതന്ത്രങ്ങളുടെയും സംയോജനത്താലാണ് ഇത് സാധ്യമായത്.
യഥാർത്ഥവസ്തുക്കൾക്ക് പകരം ഭൗതികവസ്തുക്കൾ ഉപയോഗിച്ച് അനുവർത്തനം നടത്തുന്നതിനെയാണ് ഭൗതിക അനുവർത്തനം (Physical Simulation) എന്നു പറയുന്നത്.
ഇത്തരം ഭൗതികവസ്തുക്കൾ യഥാർത്ഥ വസ്തുക്കളെക്കാൾ ചെലവുകുറഞ്ഞതും സുലഭവുമായതിനാലാണ് ഇങ്ങനെ ചെയ്യുന്നത്.
ഏതെങ്കിലും ഒരു ഉപയോക്താവുമായുളള നിരന്തര ഇടപെടലുകൾ നടത്തുന്ന വിമാന അനുവ൪ത്തകങ്ങൾ (Flight Simulators), നാവിക അനുവർത്തകങ്ങൾ (Sail Simulators), വാഹന അനുവർത്തകങ്ങൾ (Driving Simulators) എന്നിവയെ പാരസ്പര്യ അനുവർത്തകങ്ങൾ (Interactive Simulators) എന്നു വിളിക്കപ്പെടുന്നു.
സമയക്രമമനുസരിച്ച് നിരന്തരമായി അനുവർത്തനം നടത്തുന്നതിനെ നിരന്തര അനുവർത്തനം (Continuous Simulation) എന്നു പറയുന്നു.
അവകലന സമവാക്യങ്ങളെ (Differential Equations) സമാകലനം (Integration) ചെയ്താണ് ഇത് സാധ്യമാക്കുന്നത്.
അനുരാധപുരം ശൈലി (ശിൽപ്പകല) ഇംഗ്ലീഷ് വിലാസം https://ml.wikipedia.org/wiki/Architecture_of_ancient_Sri_Lanka
ശ്രീലങ്കയിലെ പ്രസിദ്ധ ബുദ്ധമതതീർഥാടന കേന്ദ്രമാണ് അനുരാധപുരം (අනුරාධපුරය ,அனுராதபுரம்).
തലസ്ഥാനമായ കൊളംബോയിൽ നിന്ന് ഏതാണ്ട് 200 കിലോമീറ്റർ വടക്കുകിഴക്ക് സ്ഥിതിചെയ്യുന്ന ഈ നഗരം, എ.ഡി. 11-ാം നൂറ്റാണ്ടുവരെ സിംഹളരാജാക്കന്മാരുടെ രാജധാനി ആയിരുന്നു.
ആധുനിക ശ്രീലങ്കയുടെ വടക്ക്-മദ്ധ്യ പ്രവിശ്യയുടെയും അനുരാധപുരം ജില്ലയുടെയും തലസ്ഥാനമാണ് ഈ നഗരം.
ലോകത്ത് ഇന്ന് ഏറ്റവുമധികം ബുദ്ധപ്രതിമകളും ചൈത്യവാസ്തുശില്പങ്ങളും അവശേഷിയ്ക്കുന്ന സ്ഥലമാണ് അനുരാധപുരം.
ഗാന്ധാര , ഗുപ്ത, പല്ലവ , അജന്ത , തമിളക ശൈലികളുടെ ലാവണ്യാംശങ്ങൾ  ഒരുമിച്ച് ആവാഹിച്ചാണ് ധ്യാനലീനരായ തഥാഗതരെ ആവിഷ്കരിച്ചിട്ടുള്ളത്.
ശിൽപ്പ നിർമ്മാണ - വാസ്തുശിൽപ്പകലയിൽ അനുരാധപുരം ശൈലി എന്ന് ഇത്  അറിയപ്പെടുന്നുണ്ട്.
പുറംകണ്ണികൾ UNESCO World Heritage List -  Sacred City of Anuradhapura Anuradhapura Case-Study by students of School of Planning Architecture അവലംബം
അനുലോമസങ്കരം
ഉയർന്നജാതിയിൽപ്പെട്ട പുരുഷനും താണജാതിയിൽപ്പെട്ട സ്ത്രീയും തമ്മിലുള്ള വേഴ്ചയെ അനുലോമസങ്കരം എന്നു പറയുന്നു.
ഭാരതത്തിലെ പ്രാചീന സമുദായ വ്യവസ്ഥയനുസരിച്ച് ബ്രാഹ്മണൻ ‍, ക്ഷത്രിയൻ ‍, വൈശ്യൻ ‍, ശൂദ്രൻ എന്നിങ്ങനെ നാലാണ് വർണങ്ങൾ; അഞ്ചാമതൊരുവർണമില്ല.
സമാനവർണരായ ദമ്പതികളിൽ ജനിക്കുന്നവർ അതതു വർണത്തിൽപ്പെട്ടവരാണ്.
എന്നാൽ മാതാവും പിതാവും വിഭിന്നവർണങ്ങളിലുള്ളവരാകുമ്പോൾ സന്തതികൾ സങ്കരജാതികളായി പരിഗണിക്കപ്പെടുന്നു ജാതിസങ്കരങ്ങൾ
സാങ്കര്യം രണ്ടുവിധത്തിൽ സംഭവിക്കാം: അനുലോമമായും പ്രതിലോമമായും.
ബ്രാഹ്മണന് ക്ഷത്രിയസ്ത്രീയിലും ക്ഷത്രിയന് വൈശ്യസ്ത്രീയിലും വൈശ്യന് ശൂദ്രസ്ത്രീയിലും ജനിക്കുന്ന സന്താനങ്ങൾ യഥാക്രമം മൂർധാവസിക്തൻ, മാഹിഷ്യൻ, കരണൻ എന്നിവരാണ്.
ഒന്നോ രണ്ടോ ഇടവിട്ടുള്ള വർണത്തിൽപ്പെടുന്ന സ്ത്രീകളിലാണ് സന്തതികൾ ഉണ്ടാകുന്നതെങ്കിൽ അവരും അനുലോമജാതികൾ തന്നെ.
അതായത് ബ്രാഹ്മണന് വൈശ്യസ്ത്രീയിൽ ജനിക്കുന്നവൻ അംബഷ്ഠൻ എന്നും ശൂദ്രസ്ത്രീയിൽ ജനിക്കുന്നവൻ നിഷാദൻ എന്നും ക്ഷത്രിയന് ശൂദ്രസ്ത്രീയിൽ ജനിക്കുന്നവൻ ഉഗ്രൻ എന്നും വിളിക്കപ്പെടുന്നു.
ഇങ്ങനെ മൊത്തത്തിൽ ആറു ജാതിയിൽപ്പെട്ടവരാണ് അനുലോമസങ്കരമെന്നനിലയിൽ മന്വാദി സ്മൃതികളിൽ പ്രതിപാദിക്കപ്പെട്ടിട്ടുള്ളത്.
നിഷാദന് പാരശവൻ എന്ന മറ്റൊരു പേരുകൂടിയുണ്ട്.
ക്ഷത്രിയന് ശൂദ്രകന്യകയിലുണ്ടാകുന്നവൻ ക്രൂരനായിത്തീരുന്നു എന്ന വിശ്വാസമാണ് ഉഗ്രൻ എന്ന പേരിന് അടിസ്ഥാനം.
ശുക്രമഹർഷി ഈ ആറു കൂട്ടർക്കും അവരുടേതായ ഉപജീവനമാർഗങ്ങൾ നിർദ്ദേശിച്ചിട്ടുണ്ട്.
ഹസ്തി-അശ്വ-രഥശിക്ഷയും അസ്ത്രധാരണവും മൂർധാവസിക്തൻമാരുടെ തൊഴിലാണ്.
മാഹിഷ്യൻമാരുടെ പ്രവൃത്തി സസ്യരക്ഷയും നൃത്യ-ഗീത-നക്ഷത്രജീവനവുമാണ്.
ദ്വിജാതി ശുശ്രൂഷ, ധനധാന്യാധ്യക്ഷത, രാജസേവ, ദുർഗ-അന്തഃപുരരക്ഷ എന്നിവ പാരശവൻമാർക്കും ഉഗ്രൻമാർക്കും കാരണൻമാർക്കും വിധിച്ചിരിക്കുന്നു.
അംബഷ്ഠൻമാരുടേതു മുഖ്യമായും വൈദ്യവൃത്തിയാണ്.
ഇപ്രകാരം തൊഴിൽകാര്യങ്ങളിലും ദായക്രമത്തിലും വേണ്ടിടത്തോളം ചട്ടവട്ടങ്ങൾ സങ്കരജാതികൾക്കും ധർമശാസ്ത്രകാരൻമാർ നിശ്ചയിച്ചിട്ടുള്ളതായി കാണുന്നു.
പിതാവ് താണവർണത്തിലും മാതാവ് ഉയർന്ന വർണത്തിലും പെടുന്നുവെങ്കിൽ സന്തതികൾ പ്രതിലോമസങ്കരർ എന്നു വിശേഷിപ്പിക്കപ്പെടുന്നു.
മാതാവും പിതാവും സങ്കരജാതികളെങ്കിലും സന്തതികൾ ഈ രണ്ടുതരം സങ്കരങ്ങളിൽ യഥായോഗ്യം ഉൾപ്പെടുന്നതായി കരുതപ്പെടും.
അനുലോമസങ്കരത്തിലുണ്ടായ സന്തതികൾ പിതൃജാതിയിൽനിന്ന് നികൃഷ്ടരായും മാതൃജാതിയിൽനിന്ന് ഉത്കൃഷ്ടരായും കരുതപ്പെട്ടിരുന്നു.
പ്രാചീനവർണവ്യവസ്ഥയുടെ അടിസ്ഥാനശിലയ്ക്കുതന്നെ ഇളക്കം സംഭവിച്ചിരിക്കുന്ന ഇക്കാലത്ത് ഈ സമ്പ്രദായങ്ങളെല്ലാം ദ്രവിച്ചു ചരിത്രവസ്തുക്കൾ മാത്രമായിത്തീർന്നിരിക്കുകയാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുലോമസങ്കരം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനുലോമസ്തരണം ഇംഗ്ലീഷ് വിലാസം https://ml.wikipedia.org/wiki/Cross-bedding അനുലോമസ്തരണം
സ്തരണതലങ്ങൾക്ക് (bedding planes) അനുപ്രസ്ഥമായുള്ള ശിലാപടലങ്ങളുടെ ക്രമവത്കരണമാണ് അനുലോമസ്തരണം (Cross-bedding).
ഇതു ഋജുവോ നതമധ്യമോ (concave) ആയ ക്രമത്തിലാകാം; നതികോൺ (angle of dip) 30 o യോ അതിൽ കുറവോ ആയിരിക്കും.
അപരദന കാരകങ്ങളായ ഒഴുക്കുവെള്ളമോ കാറ്റോ ആണ് അനുലോമസ്തരണത്തിനു ഹേതുക്കൾ.
എന്നാൽ ഈ രീതിയിലുള്ള ഒരു പ്രത്യേക സ്തരണം ഒഴുക്കുവെള്ളം മൂലമാണോ കാറ്റു മുഖാന്തരമാണോ ഉണ്ടായിട്ടുള്ളതെന്നു തിരിച്ചറിയുക എളുപ്പമല്ല.
പ്രവാഹനിർമിതങ്ങളായ അനുലോമസ്തരങ്ങളുടെ അഗ്രതലം ആധാരതലത്തിന് ഏതാണ്ടു സമാന്തരമായിരിക്കും; എന്നാൽ കാറ്റിന്റെ പ്രവർത്തനംമൂലം രൂപംകൊള്ളുന്നവയുടെ അഗ്രതലങ്ങൾ ഏകസമാനമായിരിക്കില്ല.
എന്നാൽ സ്തരണതലങ്ങളുടെ സ്പർശകതലങ്ങളിൽ തിര്യക്ചിഹ്നമായിട്ടുള്ള അഗ്രങ്ങളോടുകൂടിയ അനുലോമസ്തരണം ഒഴുക്കുവെള്ളത്തിനാലും കാറ്റിനാലും ഉണ്ടാകാം.
മക്കി, വെയർ എന്നിവരുടെ വിഭജനം (1953) അനുസരിച്ച് അനുലോമസ്തരങ്ങളെ സരളം (simple), തലീയം (planar) ദ്രോണി (trough) എന്നിങ്ങനെ മൂന്നായി വിഭജിക്കാം.
ഒഴുക്കുചാലുകളുടെ പൂർവദിശ മനസ്സിലാക്കുന്നതിന് അവസാദങ്ങളുടെ മേല്പറഞ്ഞ സദിശ (vector) സ്വഭാവത്തെ ആശ്രയിച്ചുള്ള വിഭജനം വളരെയധികം സഹായകമാണ്.
പുറംകണ്ണികൾ http://serc.carleton.edu/NAGTWorkshops/sedimentary/images/cross_bedding.html Cross Bedding http://www.pitt.edu/~cejones/GeoImages/5SedimentaryRocks/SedStructures/CrossBedding1.html Cross Bedding Images for cross-bedding കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുലോമസ്തരണം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനുരൂപാദേവി അനുരൂപാദേവി
ഒരു ബംഗാളി സാഹിത്യകാരിയായിരുന്നു അനുരൂപാദേവി .
പൊഷ്യപുത്ര (ദത്തു പുത്രൻ-1912) എന്ന നോവലിലൂടെ പ്രസിദ്ധയായ അനുരൂപാദേവിയുടെ ആദ്യകൃതി ജ്യോതിഹാരാ (വെളിച്ചം നഷ്ടപ്പെട്ടവൾ) ആയിരുന്നു.
അനുരൂപാദേവി, അവരുടെ മൂത്ത സഹോദരിയായ ഇന്ദിരാദേവി, സുഹൃത്തായ നിരുപമാദേവി-ഈ മൂവരുമാണ് ബംഗാളി നോവൽ സാഹിത്യത്തിലെ വനിതാസംഘം .
ശരച്ചന്ദ്ര ചാറ്റർജി തുടങ്ങിവച്ച സാമൂഹ്യ-കാല്പനിക നോവൽ പ്രസ്ഥാനത്തിന്റെ പ്രയോക്താക്കളാണ് അനുരൂപാദേവിയും കൂട്ടരും.
വാഗ്ദത്ത (1914) മന്ത്രശക്തി (1915) മഹാനിശ (1919) മാ (1920)
എന്നീ നോവലുകളും ഏതാനും ചരിത്രനാടകങ്ങളും ആണ് അനുരൂപാദേവിയുടെ മറ്റു കൃതികൾ.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുരൂപാദേവി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനുലോമപ്രതിലോമങ്ങൾ
മനോധർമ സംഗീതത്തിൽ പല്ലവി പാടുകയെന്നത് ഒരു പ്രധാന ഇനമാണ്.
ഏതെങ്കിലും ഒരാശയം പദങ്ങളിലൊതുക്കി പദഗർഭം മുതലായ നിയമങ്ങൾ അനുസരിച്ച് രാഗത്തിലും താളത്തിലും ക്രമപ്പെടുത്തി പാടുന്നതാണ് പല്ലവി.
അക്ഷരങ്ങളെ താളത്തിന്റെ നിയുക്ത സ്ഥാനങ്ങളിൽ നിന്നു മാറ്റാതെ, ആ രാഗത്തിന്റെ വിവിധ മേഖലകളിൽ നടത്തുന്ന ഭാവയുക്തമായ സഞ്ചാരത്തിന് നിരവൽ എന്നു പറയുന്നു.
നിരവൽ പാടിക്കഴിഞ്ഞാൽ അനുലോമവും പ്രതിലോമവും ചെയ്യുകയെന്നതു സാധാരണയാണ്.
പല്ലവി എടുത്ത താളത്തിന് മാറ്റമൊന്നും വരുത്താതെ ഒന്നാംകാലം, രണ്ടാംകാലം, തിസ്രം, മൂന്നാംകാലം എന്നീ പല വേഗത്തിൽ പാടുന്നതിനെ അനുലോമമെന്നു പറയുന്നു.